**Abreu** tai **Anna Abreu** (oik. **Anna Eira Margarida Heiskari,** o.s. **Mourão de Melo e Abreu**, s. 7. helmikuuta 1990 Vantaa) on suomalais–portugalilainen laulaja. Hän nousi julkisuuteen vuoden 2007 Idols-kilpailun yhteydessä. Abreu sijoittui kisassa toiseksi, kun kisan voitti Ari Koivunen. Abreu on myynyt uransa aikana Suomessa yli 182 000 levyä. Vuosina 2007–2017 hän esiintyi nimellä Anna Abreu, kunnes marraskuussa 2017 hän vaihtoi taiteilijanimekseen Abreu.

Ura
---

Anna Abreu Kiuruvedellä Iskelmän juhlaa kymmenen vuotta -musiikkitapahtumassa 16. heinäkuuta 2008.
Anna Abreu Helsingin kirjamessuilla syksyllä 2009.
### 2007–2008: Albumit *Anna Abreu* ja *Now*

Abreu allekirjoitti levytyssopimuksen Sony Musicin kanssa 26. huhtikuuta 2007. Hän esitti uransa alussa pääosin englanninkielistä popmusiikkia, mutta levytti myös espanjaksi ja portugaliksi. Abreun esikoissingle "End of Love" julkaistiin 26. kesäkuuta ja esikoisalbumi *Anna Abreu* 22. elokuuta 2007. Debyyttialbumia on myyty yli 86 000 kappaletta.

27. heinäkuuta 2007 ensi-iltaan tulleen *The Simpsons Movie* -animaatioelokuvan suomenkielisellä ääniraidalla Abreu esiintyi Rod Flandersin äänenä.

Abreun 22. lokakuuta 2008 julkaistua toista studioalbumia, *Now*, edelsi 6. elokuuta 2008 julkaistu single "Vinegar". *Now*-albumia on myyty yli 50 000 kappaletta. Albumin yhteydessä julkaistiin fanikirja *Aakkoset Annasta Öisiin maanteihin*, jonka kirjoitti *Suosikki*-lehden silloinen toimittaja Aino-Kuutamo Uusitorppa.

Vuoden lopussa 2008 Abreu sai kutsun itsenäisyyspäivän Linnan juhliin. Hänen seuralaisenaan oli artistin silloinen avopuoliso Panu Larnos.

### 2009–2010: *Just a Pretty Face?* ja julkaisut ulkomailla

Abreun kolmas albumi *Just a Pretty Face?* julkaistiin 21. lokakuuta 2009. Albumia ostettiin sen ilmestymispäivänä reilusti yli kultalevyrajan, 23 000 kappaletta. Levy ylsi parhaimmillaan Suomen virallisen albumilistan toiselle sijalle. *Just a Pretty Face?* -levyä on myyty yhteensä yli 33 000 kappaletta ja se oli Suomessa vuoden 2009 kuudenneksi myydyin suomalainen albumi.

Abreu esiintyi kahden jakson mittaisessa cameoroolissa televisiosarjassa *Salatut elämät* toukokuussa 2010. Hän esitti ohjelmassa kaksi kappalettaan: "Music Everywhere" ja "Impatient". 

Abreu teki vuoden 2010 alussa Antti Tuiskun kanssa konserttikiertueen *Popin kuninkaalliset*. Lokakuussa 2010 Abreu teki pitkän laivakiertueen Silja Symphonylla. Kiertueella käytettiin poikkeuksellisia video- ja ledtekniikoita.

Anna Abreuta alettiin markkinoida ulkomailla syksyllä 2009, kun hänen "Vinegar"-singlensä ja *Now*-albuminsa julkaistiin Britanniassa marraskuussa 2009. "Vinegar" sijoittui brittiläisellä Commercial Pop Chart -listalla seitsemänneksi. *Just a Pretty Face?* julkaistiin Britanniassa keväällä 2010 ja single "Music Everywhere" alkuvuodesta 2010.

### 2011–2012: *Rush* ja keikkatauko

Abreu julkaisi neljännen studioalbuminsa *Rush* 30. maaliskuuta 2011. Albumilta julkaistuista singleistä "Hysteria" ja "Stereo" nousivat hiteiksi. *Rush* myi kolmeen edelliseen albumiin verrattuna huomattavasti vähemmän, sillä sitä myytiin sen julkaisuvuonna hieman alle 12 000 kappaletta.

Abreu kuului vuonna 2011 *Tanssii tähtien kanssa* -televisio-ohjelman tuomaristoon ohjelman kuudennella tuotantokaudella.

Abreu ilmoitti tammikuussa 2012 jäävänsä saman vuoden kesällä määrittelemättömän pitkälle tauolle. Hän julkaisi ennen tauolle jäämistään kokoelman, *Greatest Hits*, jonka erikoispainos sisältää myös DVD:n. Kokoelma oli samalla myös Abreun viimeinen julkaisu Sony Music-levy-yhtiölle, sillä huhtikuussa 2012 julkistettiin tieto Abreun allekirjoittaneen uuden levytyssopimuksen Warner Musicin kanssa.

### 2013–2014: Paluu keikkatauolta, *Vain elämää* ja uusi albumi *V*

Anna Abreu palasi keikkatauoltaan keväällä 2013. Hän oli mukana syksyllä 2013 esitetyn *Vain elämää* -televisiosarjan toisella tuotantokaudella yhdessä Pauli Hanhiniemen, Laura Närhen, Jukka Pojan, Juha Tapion, Maarit Hurmerinnan ja Ilkka Alangon kanssa.

Abreu julkaisi viidennen studioalbuminsa *V* 30. toukokuuta 2014. Albumin ensimmäinen single "Ra-ta ta-ta" julkaistiin 11. huhtikuuta 2014  ja toinen single "Right In Front Of You" kesäkuussa 2014. Abreu on kertonut, että häneltä odotettiin suomenkielistä musiikkia *Vain elämää* -televisiosarjassa esiintymisensä jälkeen, mutta hän halusi julkaista vielä yhden albumin englannin kielellä, vaikka se ei myisikään hyvin.

### 2015–2017: Suomenkielinen albumi

Anna Abreun uralla muutoksen tuulet alkoivat puhaltaa kesällä 2015. Hän julkaisi vuoden 2015 kesäkuun alussa uuden singlen "Bandana". Kappale oli aiemmasta poiketen levytetty suomeksi, samoin kuin hänen 9. syyskuuta 2016 julkaistu kuudes albuminsa *Sensuroimaton versio*. Albumilta on julkaistu myös singlet "Ayo", "Grindaa ja flowaa", "Kaikki mussa rakastaa kaikkea sun" ja "Räjäytä mun mieli". Albumi nousi ensimmäisellä listaviikollaan Suomen virallisen albumilistan kolmanneksi.

### 2017–: Uusi artistinimi

Anna Abreu ilmoitti 16. marraskuuta 2017 vaihtavansa artistinimekseen ABREU. Hän kertoi muuttuvansa myös jonkin verran artistina. Uusi single "Soo Soo" julkaistiin 17. marraskuuta 2017.

Palkinnot ja ehdokkuudet
------------------------

Abreu on palkittu Musiikkituottajat ry:n Emma-gaalassa vuoden naissolistin Emmalla kahdesti, vuosina 2007 ja 2008.

Vuonna 2009 Abreu oli ehdolla viiden Emma-palkinnon saajaksi. Hän oli ehdolla kategorioissa Vuoden paras albumi sekä Vuoden paras pop-albumi albumistaan *Now*), Vuoden naissolisti, Vuoden biisi kappaleestaan "Vinegar" ja yleisöäänestyksellä valittavan Vuoden kotimainen artisti -palkintojen saajaksi. Vuonna 2010 Abreu sai kaksi Emma-ehdokkuutta: Vuoden naissolistiksi ja Vuoden kotimainen artisti, mutta ei voittanut niistä kumpaakaan.

Yksityiselämä
-------------

Abreun isä on portugalilainen ja äiti suomalainen. Abreu on katolilainen. Idols-kilpailun aikaan Anna opiskeli Sibelius-lukiossa. Vuonna 2009 hän keskeytti lukion vedoten laulajanuran tuomiin kiireisiin. Abreu puhuu sekä suomea että portugalia äidinkielenään.

Abreu avioitui lumilautailija ja markkinointipäällikkö Lauri Heiskarin kanssa kesäkuussa 2013 Portugalissa ja vaihtoi virallisen sukunimensä Heiskariksi, mutta konsertoi sen jälkeen vielä nimellä Anna Abreu, kunnes muutti taiteilijanimekseen ABREU marraskuussa 2017. Pariskunta asuu Espoossa.

Julkaisut
---------

*Pääartikkeli: Anna Abreun diskografia*
* *Anna Abreu* (22. elokuuta 2007)
* *Now* (22. lokakuuta 2008)
* *Just a Pretty Face?* (21. lokakuuta 2009)
* *Rush* (30. maaliskuuta 2011)
* *Greatest Hits* (22. helmikuuta 2012)
* *V* (30. toukokuuta 2014)
* *Sensuroimaton versio* (9. syyskuuta 2016)
* *Teipillä tai rakkaudella* (15. marraskuuta 2019)

Lähteet
-------

1. 1 2  Lehtiö, Karri: Tällainen oli Annan lapsuus *Iltalehti*.  5.4.2007.
2. ↑  Anna Abreu vaihtoi nimensä *Ilta-Sanomat*.  15.7.2013. Viitattu 15.7.2013.
3. ↑  Anna Abreu *MTV3*. Viitattu 11.4.2007.
4. ↑  Voutilainen, Petri: MTV3: Anna Abreu muutti luksusasuntoon *Metro Live*.  23.5.2011.  Arkistoitu 26.6.2011. Viitattu 26.4.2014.
5. 1 2 3 4  Musiikkituottajat - Tilastot - Kulta- ja platinalevyt: Anna Abreu *Musiikkituottajat*. Viitattu 14.6.2011.
6. ↑  Nyt.fi | Anna Abreu vaihtoi nimensä Abreuksi ja tyhjensi Instagram-tilinsä, ja se oli täysin hänen oma ideansa – Nyt hän "ei varo sanomisiaan", mutta mitä se tarkoittaa? *Helsingin Sanomat*.  20.4.2018. Viitattu 2.8.2022.
7. ↑  Abreusta piti tulla Suomen ensimmäinen kansainvälisesti menestynyt naispoppari – mutta joskus unelmat menevät uusiksi *yle.fi*. Viitattu 2.8.2022.
8. ↑  Utula, Katri: Anna Abreu sai levytyssopimuksen *Ilta-Sanomat*.  27.4.2007. Viitattu 27.4.2007.
9. ↑  Anna Abreun ensimmäinen sinkku "End Of Love" julkaistiin *Tune.fi*.  26.6.2007. Viitattu 26.4.2014.
10. ↑  Anna Abreu mukana Simpsons-elokuvassa! *Stara.fi*.  29.6.2007. Viitattu 6.7.2007.
11. ↑  The Simpsons dubataan suomeksi *Dome.fi*.  29.6.2007. Viitattu 26.4.2014.
12. ↑  Anna Abreu. Aakkoset Annasta Öisiin maan *WSOY*. Viitattu 26.4.2014.
13. ↑  Anna Abreu sai kutsun Linnan juhliin *Helsingin Sanomat*.  13.11.2008. Viitattu 26.4.2014.
14. ↑  Anna Abreu ja Panu Larnos Linnan juhliin
15. ↑  Huh huh, Anna Abreu myi kultaa heti kättelyssä! *MTV3.fi*.  21.10.2009.  Arkistoitu 12.6.2011. Viitattu 14.6.2011.
16. ↑  Musiikkituottajat - Tilastot - Suomen virallinen lista: Anna Abreu - Just A Pretty Face? *Musiikkituottajat*. Viitattu 14.6.2011.
17. ↑  Myydyimmät kotimaiset albumit vuonna 2009 *Musiikkituottajat*. Viitattu 14.6.2011.
18. ↑  Räsänen, Mikko: Anna Abreu Salkkareihin! *iltasanomat.fi*.  15.5.2010. Viitattu 14.6.2011.
19. ↑  Rajala, Eeva: Kotimaisilla popin kuninkaallisilla ei varaa sairasteluun *The Voice*.  8.2.2010. Viitattu 26.4.2014.
20. ↑  Anna Abreun uusi show kuin Madonnalla *MTV.fi*.  26.10.2010. Viitattu 14.6.2011.
21. ↑  Anna Abreu’s Music Everywhere! *Scandipop*.  22.11.2009. Viitattu 26.4.2014.
22. 1 2  Anna Abreu myi jo platinaa *Stara.fi*.  16.12.2009. Viitattu 11.9.2011.
23. ↑  Jokinen, Sanna: Anna Abreu Tanssii Tähtien Kanssa -tuomaripestistään: Varokaa kilpailijat! *MTV3.fi*.  4.5.2011. Viitattu 4.5.2011.
24. ↑  Gertsch, Mia: Anna Abreu jää pitkälle tauolle *Yle Uutiset*.  5.1.2012. Viitattu 8.1.2012.
25. ↑  Simola, Inka: Tauolle jäävä Anna Abreu vaihtoi levy-yhtiötä *Metro Live*.  5.4.2012.  Arkistoitu 7.4.2012. Viitattu 26.4.2014.
26. ↑  He ovat uudet Vain elämää -artistit! *Iltalehti*.  28.5.2013. Viitattu 27.10.2013.
27. ↑  Ke 4.6.2014, Anna Abreu - levynjulkaisukeikka *Tavastia*. Viitattu 26.4.2014.
28. ↑  Ra-Ta Ta-Ta - Single *iTunes*. Viitattu 26.4.2014.
29. ↑
30. ↑  Bandana - Single *iTunes*. Viitattu 7.7.2015.
31. ↑  Jokinen, Pauliina: Anna Abreu paljasti suuren uutisensa – Tämä kaikki muuttuu *Ilta-Sanomat*.  5.6.2015. Viitattu 7.7.2015.
32. ↑  Rask, Anne: Anna Abreu: "Suomeksi ihmiset laulavat mukana" *Iltalehti*.  18.9.2015. Viitattu 18.9.2015.
33. ↑  Anna Abreulta uutta musiikkia perjantaina: Uusi levy on henkilökohtaisempi *Radio Nova*.  9.9.2015. Viitattu 18.9.2015.
34. ↑  Sarhimaa, Jutta: Anna Abreun uuden biisin nimi on "Grindaa ja flowaa" – kysyimme, mitä se tarkoittaa *Nyt*.  17.2.2016. Viitattu 19.2.2016.
35. ↑  Musiikkituottajat - Tilastot - Suomen virallinen lista: Anna Abreu - Sensuroimaton versio *Musiikkituottajat*. Viitattu 18.9.2016.
36. ↑  Anna Abreun salaisuus paljastui - esiintyy jatkossa nimellä Abreu, uusi biisi julkaistaan yöllä *iltalehti.fi*. Viitattu 16.11.2017.
37. ↑  Emma Gaala - Arkistovuosi 2007 *Emma Gaala*. Viitattu 26.4.2014.
38. ↑  Emma Gaala - Arkistovuosi 2008 *Emma Gaala*. Viitattu 26.4.2014.
39. ↑  Emma-ehdokkaat - katso koko lista *Iltalehti*.  27.1.2009. Viitattu 27.10.2013.
40. ↑  Emma Gaala 2010 - Vuoden naissolisti ehdokkaat *Emma Gaala*.  Arkistoitu 7.2.2010. Viitattu 26.4.2014.
41. ↑  Emma Gaala 2010 - Vuoden kotimainen artisti ehdokkaat *Emma Gaala*.  Arkistoitu 6.2.2010. Viitattu 26.4.2014.
42. ↑  Emma Gaala - Arkistovuosi 2009 *Emma Gaala*. Viitattu 26.4.2014.
43. ↑  Anna Abreu ammentaa latinojuuristaan *Kaleva*.  27.10.2008. Viitattu 11.9.2011.
44. ↑  Pettersson, Maria: Anna Abreu *City*.  4.6.2010. Viitattu 26.4.2014.
45. ↑  Forsman, Carita: Anna Abreun haaveissa autokoulu ja keikkailu kaukaisessa kotimaassaan *Kaleva*.  17.11.2007. Viitattu 26.4.2014.
46. ↑  Anna Abreu joutuu jättämään lukion kesken *Ilta-Sanomat*.  3.10.2009. Viitattu 26.4.2014.
47. ↑  Anna Abreu meni naimisiin lumilautailijarakkaansa kanssa *menaiset.fi*.  20.6.2013. Viitattu 23.6.2013.
48. ↑  Anna Abreu vaihtoi sukunimensä ja teki avioehdon *Iltalehti*.  15.07.2013. Viitattu 16.7.2013.
49. ↑  Salamarakkaus yhdisti – Anna Heiskari, 29, kehuu Lauri-puolisoaan: "Tasapainottava voima" *www.iltalehti.fi*. Viitattu 17.11.2019.

Kirjallisuutta
--------------

* Uusitorppa, Aino-Kuutamo: *Anna Abreu. Aakkoset Annasta Öisiin maanteihin*. Helsinki: WSOY, 2008. ISBN 978-951-0-34971-7.

Aiheesta muualla
----------------

* Kuvia tai muita tiedostoja aiheesta **Abreu (laulaja)** Wikimedia Commonsissa

* Anna Abreun virallinen Facebook-sivusto.
* Anna Abreu Ylen Elävässä arkistossa.

Anna Abreu

|  |  |
| --- | --- |
| Studioalbumit | 
* *Anna Abreu*
* *Now*
* *Just a Pretty Face?*
* *Rush*
* *V*
* *Sensuroimaton versio*

 |
| Kokoelmat | *Greatest Hits* |
| Singlet | 
* "End of Love"
* "Ivory Tower"
* "Are You Ready"
* "Vinegar"
* "Silent Despair"
* "Something About U"
* "Come Undone"
* "Music Everywhere"
* "Impatient"
* "Slam"
* "Hysteria"
* "Worst Part Is Over"
* "Stereo"
* "Be With You"
* "Ra-ta ta-ta"
* "Right In Front Of You"
* "Bandana"
* "Ayo"
* "Grindaa ja flowaa"
* "Kaikki mussa rakastaa kaikkea sun"
* "Räjäytä mun mieli"

 |
| Muuta | Diskografia |



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Suomi (KANTO)

 |
|  |
| Taiteenala | 
* MusicBrainz
	+ 2

 |
|  |
| Henkilöt | 
* Ritva
* Elonet
* Yle

 |
|  |
| Muut | 
* Europeana

 |

 |